## G l a z b a k r o z p o v i j e s t

 Razvoj je glazbe vezan uz ljudski razvoj, pa je tako i glazba neraskidiva od društvenog okruženja, civilizacijskog i materijalnog razvoja čovjeka. Razdoblja u povijesti glazbe uglavnom odgovaraju razdobljima u drugim umjetnostima (književnosti, slikarstvu). O njezinim počecima možemo reći da glazba postoji otkad i čovjek, slično kao i [ples](http://hr.wikipedia.org/wiki/Ples).

### Postanak glazbe

Imala je veliko značenje u životu primitivnih naroda, još i prije [civilizacije](http://hr.wikipedia.org/wiki/Civilizacija), ali ovim se periodom povjesničari glazbe ne bave previše, zanimljivija su im glazbena dostignuća kulturnih naroda Antike. Ipak, muzikolozi su, proučavajući povijesne izvore i upoznajući primitivna plemena, donijeli više zaključaka o glazbi u pretpovijesno vrijeme:

1. **Glazba je najprije služila kao**[**magijsko**](http://hr.wikipedia.org/wiki/Magija)**sredstvo, koja je trebala pomoći nekoj radnji (žetvi, braku, uspješnom**[**lovu**](http://hr.wikipedia.org/wiki/Lov)**...). Takva je glazba redovno praćena plesom, a bila je vezana uz**[**religijske**](http://hr.wikipedia.org/wiki/Religija)**ceremonije**
2. **Na naprednijem stupnju razvoja, služila je kao sredstvo uzdizanja borbenog duha i rodoljubnih osjećaja**
3. **U još kasnijem periodu, kod prve podjele rada, unosila je u njega radost i neki ritam**

\* Prvi su instrumenti bili [frule](http://hr.wikipedia.org/w/index.php?title=Frula&action=edit&redlink=1), drvene ili od kostiju, bubnjevi i udaraljke i, dakako - ljudski [glas](http://hr.wikipedia.org/wiki/Pjevanje), najsavršeniji instrument.

### Glazba naroda Starog vijeka

  Vrsta egipatske harfe

O glazbi starog [Egipta](http://hr.wikipedia.org/wiki/Egipat) znamo ponajprije zbog raznih nalaza na području Grčke, s kojom su bili u dodiru, a i značenje glazbene kulture Egipta je baš u tome što grčke teorije vuku korijen iz Egipta. Egipćanima je glazba služila ponajprije za **vjerske obrede**, a poznavali su **harfe,** koje su umjetnički izrađivali, **flaute i sistrume** (vrsta metalnih udaraljki).

U [Kini](http://hr.wikipedia.org/wiki/Kina), koja je imala veoma dugu glazbenu tradiciju, glazba je **povezivana s**[**filozofijom**](http://hr.wikipedia.org/wiki/Filozofija). Njihov najveći filozof  [Konfucije](http://hr.wikipedia.org/wiki/Konfucije) je naučavao da *"glazba oplođuje klice kreposti koje čovjek nosi u srcu."* Dobra je glazba značila red, a loša nered u [državi](http://hr.wikipedia.org/wiki/Dr%C5%BEava). **Pet tonova** njihove ljestvice predstavljalo je pet elemenata, a kasnija **ljestvica od 12 tonova**[**mjesece**](http://hr.wikipedia.org/wiki/Mjesec_%28period%29)**u**[**godini**](http://hr.wikipedia.org/wiki/Godina). Glazbu su izvodili na velikim ceremonijama, a poznavali su dosta instrumenata

[Indija](http://hr.wikipedia.org/wiki/Indija) je također davala važno mjesto glazbi. Smatrali su je [božjim](http://hr.wikipedia.org/wiki/Bog) darom, koji treba vraćati bogovima pjesmom i svirkom. Čini se da **je indijska ljestvica** bila veoma slična kineskoj - bila je **pentatonska (od pet tonova**). Jednim od najstarijih njihovim instrumenata **smatramovinu**(sa sedam žica i rezonatorom), a cijenili su i zvona. Većinu ovih podataka povjesničari crpe iz religiozno-filozofskih knjiga - [veda](http://hr.wikipedia.org/wiki/Vede).

Glazba je u [Palestini](http://hr.wikipedia.org/wiki/Palestina) doživjela procvat u vrijeme [Davida](http://hr.wikipedia.org/wiki/David) i [Salomona](http://hr.wikipedia.org/wiki/Salomon%22%20%5Co%20%22Salomon). [Židovima](http://hr.wikipedia.org/wiki/%C5%BDidovi) je glazba služila u bogoslužju, ali su posebni jer im nije predstavljala magijsko sredstvo. Nisu se glazbom opijali, već su njome izazivali svečano raspoloženje.Imali su veoma bogat **instrumentarij**: triangle, rogove, bubnjeve, svirale, harfe, lutnje. Njihovo **pjevanje**[**psalama**](http://hr.wikipedia.org/wiki/Psalmi) i [**zborsko**](http://hr.wikipedia.org/wiki/Zbor)**pjevanje** preuzela je srednjovjekovna katolička glazba.

### Antička Grčka i Rim

  Boetius i [Pitagora](http://hr.wikipedia.org/wiki/Pitagora), a u sredini je [Aritmetika](http://hr.wikipedia.org/wiki/Aritmetika).

 U Grčkoj je glazba smatrana znanošću kao i [matematika](http://hr.wikipedia.org/wiki/Matematika), a ovdje se vidi njihova povezanost s [brojevima](http://hr.wikipedia.org/wiki/Broj)

U antičkoj Grčkoj država se brinula o razvoju umjetnosti, a u središtu njihove umjetnosti bila je glazba. Takvo zanimanje za umjetnost nastaje iz činjenice da su u Grčkoj tekovine [kulture](http://hr.wikipedia.org/wiki/Kultura) bilo dobro cijelog [naroda](http://hr.wikipedia.org/wiki/Narod). Iako je od grčke glazbe sačuvano samo dvanaestak zapisa, o njoj saznajemo iz literature, pa znamo da je glazba imala **važnu ulogu u državi i društvu, odgoju omladine i, naravno,**[**mitologiji**](http://hr.wikipedia.org/wiki/Gr%C4%8Dka_mitologija).

Na primjer, [Apolon](http://hr.wikipedia.org/wiki/Apolon), bog (među ostalim) [sunca](http://hr.wikipedia.org/wiki/Sunce), dakle sklada i sreće, bio je zaštitnik i bog glazbe. Primjena glazbe kod njih je bila svestrana: **pjevali su u zboru lirske pjesme, slavili bogove himnama, a i u drami je glazba imala važnu ulogu**. Bilo je doba kad su **svi muškarci do tridesete morali primati glazbenu izobrazbu iz državnih glazbenih škola**. Postojale su [**Pitijske igre**](http://hr.wikipedia.org/wiki/Pitijske_igre)**, glazbeno-umjetnički pandan**[**olimpijskima**](http://hr.wikipedia.org/wiki/Olimpijske_igre). Razvili su teoriju glazbe**,** i imali su **ljestvice (silazne**), koje su nazive dobijale po pokrajinama: **dorska, frigijska i lidijska**. **[Kitari](http://hr.wikipedia.org/wiki/Kitara%22%20%5Co%20%22Kitara),**[**liri**](http://hr.wikipedia.org/wiki/Lira) i drugim žičanim instrumentima pripisivali su svojstvo produbljivanja ljudskih osjećaja i unošenja sklada, a puhačkim moć uzbuđivanja i dovođenja u ekstazu.

Kad su [Rimljani](http://hr.wikipedia.org/wiki/Rimljani) pokorili Grčku, preuzeli su i njihovu glazbu, instrumente i notno pismo, od ostalih naroda **trube**, ali tu glazbu nisu dalje unaprjeđivali, pa joj je vrijednost pala. Onoliko glazbenog smisla nisu imali, pa im je glazba služila za uljepšavanje gozbi priredaba i igara, no tu je glazbu **sačuvao filozof [Boetius](http://hr.wikipedia.org/wiki/Boecije%22%20%5Co%20%22Boecije) u djelu *De institutione musica*,** na kojoj počiva razvitak cjelokupne današnje glazbe.

### Srednji vijek

 

 Glazba srednjeg vijeka poznavala je dva smjera - **crkvenu** (sakralnu) i narodnu (**svjetovnu**) glazbu.

Starija sakralna glazba nadovezuje se na židovsku i grčko-rimsku, a preuzela je mnogo i od nekršćanskih naroda, napose istočnjačkih, što je vješto primijenjivala u svojem liturgijskom pjevanju. Važan dio [liturgijske glazbe](http://hr.wikipedia.org/wiki/Liturgijska_glazba) do danas čini [**gregorijansko pjevanje**](http://hr.wikipedia.org/wiki/Gregorijansko_pjevanje), jednoglasno i nepromjenljivo crkveno pjevanje. Zbirku takvih misnih napjeva sastavio je i pročistio u suradnji sa svojim [benediktincima](http://hr.wikipedia.org/wiki/Benediktinci) u knjigu **Antifonarij** [papa](http://hr.wikipedia.org/wiki/Papa) **[GrgurI.](http://hr.wikipedia.org/wiki/Grgur_I.%22%20%5Co%20%22Grgur%20I.)**,te ga možemo nazvati reformatorom  [liturgijske glazbe](http://hr.wikipedia.org/wiki/Liturgijska_glazba). Iz Rima se takvo pjevanje proširilo po cijelom kršćanskom svijetu, čemu je pomogao i [Karlo Veliki](http://hr.wikipedia.org/wiki/Karlo_Veliki).

Svjetovna glazba je u [12. stoljeću](http://hr.wikipedia.org/wiki/12._stolje%C4%87e) dobila novu vrstu pjesama koju su gajili [**trubaduri**](http://hr.wikipedia.org/w/index.php?title=Trubaduri&action=edit&redlink=1). U njima je najčešće riječ o viteškim vojnim i ljubavnim pothvatima, njihova odanost, poštenje, milosrđe itd. U njemačkoj su takvi pjevači nazivani [Minnesängerima](http://hr.wikipedia.org/w/index.php?title=Minnes%C3%A4ngeri&action=edit&redlink=1" \o "Minnesängeri (stranica ne postoji)), a imali su pravilnike (*tabulaturu*) po kojem se učila umjetnost. Sve su to bili **putujući glazbenici**, koje su vlasti i [Crkva](http://hr.wikipedia.org/wiki/Crkva) progonili, ali ih je narod volio, jer su bili veseli, šaljivi i lakoumni, a objedinjavali su mnogo zanimanja u jednom. Znali su svirati devet instrumenata, izmišljati rime, žonglirati, oponašati glasove [životinja](http://hr.wikipedia.org/wiki/%C5%BDivotinja), čarati s kartama i skakati kroz četiri obruča...

### Renesansa

Kao i sve druge umjetnosti, glazba je tada doživjela preporod i označila kraj veza sa srednjim vijekom. Pojavljuje se zanimanje za kulturna dostignuća antike, i težnja da se antika prikaže u preporođenom ruhu. Novost je **tiskanje nota** - 60 godina nakon [Gutenbergova](http://hr.wikipedia.org/wiki/Gutenberg%22%20%5Co%20%22Gutenberg) izuma tiska. Glazbu renesanse odlikuju **jasan izraz i jednostavni oblici**, a u glazbene majstore renesanse ubrajamo [Giovannija Pierluigija](http://hr.wikipedia.org/wiki/Giovanni_Pierluigi_da_Palestrina%22%20%5Co%20%22Giovanni%20Pierluigi%20da%20Palestrina) **[Da Palestrinu](http://hr.wikipedia.org/wiki/Giovanni_Pierluigi_da_Palestrina%22%20%5Co%20%22Giovanni%20Pierluigi%20da%20Palestrina)**, [Orlanda](http://hr.wikipedia.org/wiki/Orlando_di_Lasso%22%20%5Co%20%22Orlando%20di%20Lasso) **[di Lassa](http://hr.wikipedia.org/wiki/Orlando_di_Lasso%22%20%5Co%20%22Orlando%20di%20Lasso)** i [Slovenca](http://hr.wikipedia.org/wiki/Slovenija) [Jakoba Gallus-Petelina](http://hr.wikipedia.org/w/index.php?title=Jakob_Gallus-Petelin&action=edit&redlink=1).

Svojevrsnu vezu između srednjeg vijeka i renesanse čini razdoblje [gotike](http://hr.wikipedia.org/wiki/Gotika). U to je doba instrumentarij povećan: najrašireniji je **instrument *vielle*** (njem.: Fiedel), preteča današnjih gudačkih instrumenata. Postojale su **harfa, lira, lutnja (neizmijenjena do danas), rogovi, frule, zvončići, bubnjevi**. Pojavile su se i [**orgulje**](http://hr.wikipedia.org/wiki/Orgulje) (tada nazivane *kraljicom instrumenata*), te [**klavikord**](http://hr.wikipedia.org/w/index.php?title=Klavikord&action=edit&redlink=1) i [**čembalo**](http://hr.wikipedia.org/wiki/%C4%8Cembalo) - preteče [klavira](http://hr.wikipedia.org/wiki/Klavir).

### Barok i rokoko

  [Gaspard de Gueidan:](http://hr.wikipedia.org/w/index.php?title=Gaspard_de_Gueidan:&action=edit&redlink=1) *Svirač musette* ([1738.](http://hr.wikipedia.org/wiki/1738.))

Umjetnički stil [baroka](http://hr.wikipedia.org/wiki/Barok), odjek je napretka na području svih [znanosti](http://hr.wikipedia.org/wiki/Znanost), koje tad poprimaju obrise slične današnjim - [**astronomija**](http://hr.wikipedia.org/wiki/Astronomija)**,**[**matematika**](http://hr.wikipedia.org/wiki/Matematika)**i** [**fizika**](http://hr.wikipedia.org/wiki/Fizika)**doživljavaju procvat, uveden**[**kapitalistički**](http://hr.wikipedia.org/wiki/Kapitalizam)**sustav, izlaze prve**[**novine**](http://hr.wikipedia.org/wiki/Novine)**, uvedena**[**pošta**](http://hr.wikipedia.org/wiki/Po%C5%A1ta)**, konstruiran**[**globus**](http://hr.wikipedia.org/wiki/Globus)... Uz sve ovo barok je ipak bio veoma vezan uz Crkvu, točnije proces [protureformacije](http://hr.wikipedia.org/wiki/Protureformacija), jer je Crkva htjela privući vjernike raskoši i vanjskim sjajem. Barok se najsnažnije očitovao baš tamo gdje je protureformacija bila najsnažnija - u [Italiji](http://hr.wikipedia.org/wiki/Italija), [Njemačkoj](http://hr.wikipedia.org/wiki/Njema%C4%8Dka), [Austriji](http://hr.wikipedia.org/wiki/Austrija), [Španjolskoj](http://hr.wikipedia.org/wiki/%C5%A0panjolska), [Poljskoj](http://hr.wikipedia.org/wiki/Poljska).

Najveći majstori baroka su [Johann Sebastian](http://hr.wikipedia.org/wiki/Johann_Sebastian_Bach%22%20%5Co%20%22Johann%20Sebastian%20Bach) **[Bach](http://hr.wikipedia.org/wiki/Johann_Sebastian_Bach%22%20%5Co%20%22Johann%20Sebastian%20Bach)** i [Georg Friedrich](http://hr.wikipedia.org/wiki/Georg_Friedrich_H%C3%A4ndel%22%20%5Co%20%22Georg%20Friedrich%20H%C3%A4ndel) **[Händel](http://hr.wikipedia.org/wiki/Georg_Friedrich_H%C3%A4ndel%22%20%5Co%20%22Georg%20Friedrich%20H%C3%A4ndel)**, a poznati su još i [Henry Purcell](http://hr.wikipedia.org/wiki/Henry_Purcell%22%20%5Co%20%22Henry%20Purcell), [Couperin](http://hr.wikipedia.org/w/index.php?title=Couperin&action=edit&redlink=1" \o "Couperin (stranica ne postoji)), [Caccini](http://hr.wikipedia.org/w/index.php?title=Caccini&action=edit&redlink=1" \o "Caccini (stranica ne postoji)), [Vivaldi](http://hr.wikipedia.org/wiki/Vivaldi%22%20%5Co%20%22Vivaldi),[Lully](http://hr.wikipedia.org/wiki/Lully%22%20%5Co%20%22Lully), [Schütz](http://hr.wikipedia.org/w/index.php?title=Sch%C3%BCtz&action=edit&redlink=1" \o "Schütz (stranica ne postoji)). Barok je nakićen, pun ukrasa i krivudavih linija, a glazbi je donio **polifoni stil, oznake za**[**dinamiku**](http://hr.wikipedia.org/wiki/Dinami%C4%8Dke_oznake)**i**[**tempo**](http://hr.wikipedia.org/w/index.php?title=Oznake_za_tempo&action=edit&redlink=1)**, te nove vrste djela (**[**opera**](http://hr.wikipedia.org/wiki/Opera)**,**[**suita**](http://hr.wikipedia.org/wiki/Suita)**,**[**oratorij**](http://hr.wikipedia.org/wiki/Oratorij)**,**[**kantata**](http://hr.wikipedia.org/wiki/Kantata)**,**[**solistički koncert**](http://hr.wikipedia.org/wiki/Solisti%C4%8Dki_koncert)i drugi).

U drugoj polovici [18. stoljeća](http://hr.wikipedia.org/wiki/18._stolje%C4%87e) barok prerasta u [rokoko](http://hr.wikipedia.org/wiki/Rokoko), posebno u [Francuskoj](http://hr.wikipedia.org/wiki/Francuska). Rokoko i početak klasike se u glazbi naziva [*galantnim stilom*](http://hr.wikipedia.org/wiki/Galantni_stil), a karakteriziraju ga male, dražesne, vitke forme; hedonistički je i ne toliko formalan. Njegovi važni predstavnici su sinovi J. S. Bacha.

### Klasicizam

Novo, veliko razdoblje započeto [1730.](http://hr.wikipedia.org/wiki/1730.) *Klasično* u njemu je savršeno jedinstvo oblika i sadržaja, a naziva se još i ***Bečkom klasikom***. U ovo vrijeme do najviše je mjere uzdignut [**sonatni**](http://hr.wikipedia.org/wiki/Sonata)**oblik, a usavršeni su**[**simfonija**](http://hr.wikipedia.org/wiki/Simfonija)**, gudački kvartet i klasična**[**opera**](http://hr.wikipedia.org/wiki/Opera)**.**

Najveći majstori klasike, bečki klasici, su trojka **[Haydn](http://hr.wikipedia.org/wiki/Joseph_Haydn%22%20%5Co%20%22Joseph%20Haydn) –**[**Mozart**](http://hr.wikipedia.org/wiki/Wolfgang_Amadeus_Mozart)**–**[**Beethoven**](http://hr.wikipedia.org/wiki/Ludwig_van_Beethoven), s tim da je Beethoven ušao i u romantizam. Drugih je skladatelja bilo mnogo, zanimljiviji su Luigi Boccherini, majstor komorne glazbe, Domenico Cimarossa, najveći zastupnik ***opere buffa* (šaljive opere**), Giovanni Battista Pergolesi, autor mnogih opera, te od domaćih skladatelja [**Ivan Mane Jarnović**](http://hr.wikipedia.org/w/index.php?title=Ivan_Mane_Jarnovi%C4%87&action=edit&redlink=1)**,** rođen od [dubrovačkih](http://hr.wikipedia.org/wiki/Dubrovnik) roditelja možda na brodu ispred Dubrovnika.

Klasikom se nekad smatraju i romantizam i barok, ali to je samo razdoblje od 1730. do [1820.](http://hr.wikipedia.org/wiki/1820.)  Pravilniji bi naziv bio *ozbiljna glazba*, iako ni on nije sasvim primjeren, budući da klasicizam (klasika) ne mora biti ozbiljan, ali je ozbiljan u odnosu na moderne žanrove.

### Romantizam

Stil [19. stoljeća](http://hr.wikipedia.org/wiki/19._stolje%C4%87e), u kojem prevladava **fantazija i čuvstvo**. Nastaje kao reakcija na neispunjena obećanja [Francuske revolucije](http://hr.wikipedia.org/wiki/Francuska_revolucija), nezadovoljan i razočaran, umjetnik se povlači u sebe, u prošlost - većinom srednji vijek. Povlači se i u [prirodu](http://hr.wikipedia.org/wiki/Priroda), mnoga romantičarska djela veličaju žubor potoka, šuštanje lišća, godišnja doba. Tako se, odlaskom u prirodu - na [selo](http://hr.wikipedia.org/wiki/Selo) - razvija i zanimanje za [folklor](http://hr.wikipedia.org/wiki/Folklor), ono narodno. Ovo pak potiče rodoljublje, pa su mnogi romantičari bili borci za prava naroda.

Za romantizam su značajna **kraća djela, časovita uzbuđenja; melodija je sad jednostavna, bez skokova, čak priprosta, a sad skokovita, uzbuđena, obijesna**. Ono što je nekad bilo neskladno, disonantno, sad se tomu daje prednost, a sve opet zvuči dobro - to je razlog zašto su neki [intervali](http://hr.wikipedia.org/wiki/Interval) i [akordi](http://hr.wikipedia.org/wiki/Akord) u nekim razdobljima smatrani [disonantnim](http://hr.wikipedia.org/w/index.php?title=Disonantnost&action=edit&redlink=1), a u nekim nisu. Romantizam je veoma **bogat ritmičkim i melodijskim elementima**, uvijek pronalazi nove interpretacije. Njegovi najveći skladatelji su **[Schubert](http://hr.wikipedia.org/wiki/Schubert%22%20%5Co%20%22Schubert), [Schumann](http://hr.wikipedia.org/wiki/Schumann%22%20%5Co%20%22Schumann), [Chopin](http://hr.wikipedia.org/wiki/Chopin%22%20%5Co%20%22Chopin),**[**Wagner**](http://hr.wikipedia.org/wiki/Wagner)**, [Brahms](http://hr.wikipedia.org/wiki/Brahms%22%20%5Co%20%22Brahms),[Liszt](http://hr.wikipedia.org/wiki/Liszt%22%20%5Co%20%22Liszt)** i dr.